**TERMÉKNÉV QUARCTEX Lábazati díszvakolat**

**LEÍRÁS/ANYAGÖSSZETÉTEL** Felhasználásra kész, vizes hígítású, mérsékelten páraáteresztő lábazati díszvakolat, külső és belső igényes falfelületekre, mely környezetbarát, természetes ásványi töltőanyagokat, acryl kötőanyagot és tulajdonságjavító adalékokat tartalmaz. Mosható, színtartó, időt álló tulajdonságokkal rendelkezik. Rendelhető 80 színben, IMAGINE színkártya alapján. Az anyagigény és a kiadósság a javasolt alapozott felületre vonatkozik!

**ALKALMAZÁSI TERÜLET** Új és régi homlokzatok, lábazatok, kerítések dekoratív, időjárás álló bevonata. Beton vagy hagyományos simító vakolat esetén, illetve METON EPS homlokzati hőszigetelő rendszer fedővakolata.

**ALAPFELÜLET JELLEMZŐI** Az alapfelület szilárd, por- és szennyeződésmentes, valamint teljes rétegvastagságában száraz legyen. A felület legyen sík, homogén, sérülésmentes, simítással vagy gletteléssel ellátott. Eltérő struktúrájú és nedvszívás különbséggel rendelkező alapfelület esetén javasoljuk a teljes felület simítóhabarccsal, ragasztótapasszal vagy glettel történő átvonását. Amennyiben a szerkezet tartós nedvességterhelésnek van kitéve, vízszintes felületű, vagy nem rendelkezik megfelelő vízszigeteléssel a vakolat nem alkalmazható.

**ALAPOZÁS** Kizárólag a GROUND QUARC vakolatalapozó használható. Ügyeljünk az alapozó egyenletes felhordására! A GROUND QUARC vakolatalapozó párás, ködös, esős időben, illetve tűző napon nem használható. Felhordása és száradási ideje alatt a felületi és léghőmérséklet +5–+25 °C között legyen. Az alapozót a kötés ideje alatt csapadék nem érheti! A GROUND QUARC lábazati vakolatalapozóról részletes információt talál a [www.meton.hu](http://www.meton.hu) weboldalon.

**FELDOLGOZÁS MÓDJA** Alapozás után legalább 6 óra elteltével kezdjük meg a felhordást, miután meggyőződtünk arról, hogy az alapozó teljes mértékben megkötött és száraz! Felhasználás előtt a QUARCTEX díszvakolatot keverőszárral alacsony fordulaton keverjük össze. Túlzott keverés az anyag felhabosodásához és elszíneződéséhez vezethet! Egy oldalon, egy töltésdátumú anyagot használjunk, vagy keverjük össze a szükséges mennyiséget egy nagyobb edényben. A QUARCTEX díszvakolatok párás, ködös, esős időben, illetve tűző napon nem használhatók. Felhordása és száradási ideje alatt a felületi és léghőmérséklet +5–+25 °C között legyen. A vakolatot a kötés ideje alatt csapadék nem érheti! Termékeinkhez színezőanyagot, vagy más egyéb anyagot (a feltüntetett víz mennyiségén kívül), házilag hozzáadni nem szabad! Ügyeljünk arra, hogy az anyag felhordását és eldolgozását folyamatosan végezzük, mert a túlzott várakozáskor az anyag kötése megindul. Munkahézagot színhatár képzésnél szalagozással, vagy az élek mentén végezzünk. Egy falfelületet egy munkamenettel kell befejezni. A vakolat felhordását szemcsevastagságban, rozsdamentes glettvassal végezzük. A QUARCTEX díszvakolat a felhordás során fehér színű, ezért a teljes száradást követően nyeri el végleges színhatását. A felhordás során ügyeljen arra, hogy a szemcsék elrendeződése egyenletes, zárt legyen, mert ebben az esetben garantált az alapfelület teljes fedettsége. A felhordást mindig egy irányban végezze!

**FONTOS TUDNIVALÓK** A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat. Felhordás előtt a színt ellenőrizzék, mert felhordás után színreklamációt nem áll módunkban elfogadni. Kérjük, hogy a dekoratív védő vakolattal ellátni kívánt felületeket gondosan mérjék fel, s a szükséges mennyiséget egy megrendelésben adják le, mert a pótrendelésből származó termék színhatásában eltérhet. A színkatalógusban lévő színek tájékoztató jellegűek, a különböző termékek (falfestékek, díszvakolatok) között színeltérés lehetséges. METON THR színezésére csak a 25-ös világossági érték (HBW) feletti színek alkalmazhatóak. A termék felhasználása szakértelmet igényel!

**MINŐSÍTÉSEK/ TERMÉKSZABVÁNY**

ÉMI TÜV SÜD Kft. R–191305.

MSZ EN 15824:2017.

**MŰSZAKI ALAPADATOK**

|  |  |
| --- | --- |
| **Anyagigény:** | ~3,5 kg/m2. Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Hígítás:** | max. 0,1 – 0,2 l csapvíz/vödör. |
| **Felhordás eszközei:** | rozsdamentes glettvas. |
| **Struktúrák, szemcseméret:** | 1 mm. |
| **Színválaszték:** | 80 színben, IMAGINE színkártya. |
| **Kültéri/Beltéri:** | Kül és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Száradási idő:** | ~24 óra. |
| **Porszáradás:** | ~4 óra. |
| **Záporbiztos szilárdulás:** | ~8 óra. |
| **Átvonhatóság:** | 24 óra. Figyelem! Felületfestés esetén a struktúra megváltozik. |
| **Tisztíthatóság:** | finom szőrű kefével és tiszta vízzel tisztítható. Kerülje mindenféle mosó- és tisztítószer használatát! |
| **Tűzvédelmi besorolás:** | F. |

**KISZERELÉS** 15 kg légmentesen záródó műanyag vödörben.

**TÁROLÁS / ELTARTHATÓSÁG** Zárt fagymentes helyen, sugárzó hőtől, tűző naptól védve, bontatlan csomagolásban, a csomagoláson jelzett dátumtól 2 évig (+5 - +25°C között).